کاتالونیا اؤزرک حکومتی‌نین باشقانی کارلس پویگدمونت، آوروپا بیرلیگی عضو‌لری‌نین ریاکار موضع‌لرینه، تورکیه اوزرین‌دن پارلاق بیر نومونه وئردی:
سؤز" مسئله‌سی تورکیه اولسا، اعتراض وئرردینیز".
1 اوکتوبردا کئچیریلن غیری-قانونی موستقیل‌لیک رفراندومو ایله ذیروه‌یه چیحان کاتالونیا بحرانینی آلمان بیلد قزئتینه دگرلن‌دیرن پویگدمونت،
منی " خیال قیریق‌لیغینا اوغرا‌دان شئی، نه اوچون آوروپا بیرلیگی، (ایسپانیا) پولیسین (رفراندوم زامانی) ایشلرینی آغیر بیر شکیلده تنقید ائدیلمیر؟ آوروپا خالقی‌نین اساس آزادلیق حاق‌لاری پوزولموش. آنجاق آوروپا بیرلیگیندن بیر شئی گلمیر. عینی‌سی تورکیه، لهستان و مجاریستاندا اولسا بونا قارشی غضب اولدوقجا بؤیوک اولور".
پویگدمونت، کاتالونیا رسمی تلویزیونو تی. وی3دن ائتدیگی کاتالون خالقینا مراجعت دانیشماسیندا ایسه، ایسپانیا کرا‌لی 6-جی فیلیپی میلیون‌لارلا کاتالونو یوخ سایماقلا گوناهلاندیردی.
کاتالون لیدر،
آنایاسا، مونارشی بیر واسیطه‌چی‌لیک تانیسا دا، سیز بونو ائتمدینیز. دولت باشقانی‌نین، ماریانو راخویون (باش ناظیر) سیاستینه بنزر کاتالون‌لاری یوخ سایان مساژلارینی پایلاشمریک. سیز کاتالون‌لاری چوخ چوخ چوخ مایوس ائتدینیز". ایفاده‌لرینی ایستیفاده ائتدی.
پویگدمونت، کاتالونیا بحرانی‌نین حلّی اوچون اولوسلار آراسی واسیطه‌لیک طلبینی تکرارلادی.
دیگر طرف‌دن، موستقیل‌لیک تشببوس‌لرینه قارشی چیخان و ایسپانیانین بیرلیگینی ساوونان بیر قروپ، ایسپانیا حکومتی‌نین کاتالونیاداکی ان بؤیوک نماینده‌لیگی اولان مریا بیناسی قارشی‌سیندا گؤستری کئچیریب. ایسپان بایراق‌لاری ایله مریا بیناسینا گلن جمعیتین تخمینن 1 ساعت مدتیندکی گؤستریسینده میللی بیرلیگی و حاکمیتی ساوونان شعار سسلندیریلیب، میللی مارش چالیندی.
